Miss Grand International 2025

Ang **Miss Grand International 2025** ang magiging ika-13 edisyon ng Miss Grand International pageant, na gaganapin sa MGI Hall sa Bangkok, Taylandiya sa 18 Oktubre 2025.

Pagkatapos ng kompetisyon, kokoronahan ni Christine Juliane Opiaza ng Pilipinas si Emma Tiglao ng Pilipinas bilang Miss Grand International 2025. Ito ang una at sa kasalukuyan, ang tanging pagkakataon sa kasaysayan ng Miss Grand International na nanalo ang isang bansa sa loob ng dalawang magkasunod na taon. Nagtapos bilang first runner-up si Sarunrat Puagpipat ng Taylandiya, at nagtapos bilang second runner-up si Aitana Jiménez ng Espanya.

Mga kandidata mula sa pitumpu't-pitong mga bansa at teritoryo ang lumahok sa kompetisyong ito. Pinangunahan ni Matthew Deane ang kompetisyon. Nagtanghal sina Miss Grand Thailand 2022 Engfa Waraha, Pitchapa Justice, at Kanlayawan Petin sa edisyong ito.

## Kasaysayan 
### Lokasyon at petsa 
Sa isang panayam na isinagawa noong Agosto 2022, ibinunyag ng pangulo ng Miss Grand na si Nawat Itsaragrisil, na napili na ang mangungunang bansa para sa edisyong ito, ngunit ang opisyal na anunsyo ay ipinagpaliban dahil sa mga obligasyong kontraktwal.

Kasunod nito, noong 18 Nobyembre 2024, pormal na idineklara ng Miss Grand International Organization na ang Taylandiya ang bansang mangunguna sa ikalawang magkakasunod na taon. Gaganapin ang kompetisyon sa MGI Hall sa Bangkok.

### Pagpili ng mga kandidata 
Ang mga kandidata mula sa pitumpu't-pitong mga bansa at teritoryo ay napili upang lumahok sa kompetisyon. Tatlumpu't-pitong kandidata ang nailuklok upang kumatawan sa kanilang bansa/teritoryo, at dalawang kandidata ang nailuklok matapos ang pag-urong ng orihinal na kandidata.

Noong 5 Hunyo 2025, ang Miss Grand International Organization, sa pamamagitan ng opisyal na anunsyo na ipinakalat sa pamamagitan ng mga plataporma nito sa hatirang pangmadla, ay nagpahayag ng pagbabago ng pamantayan para sa mga kandidata. Nakasaad sa bagong panuntunan na ang mga kandidata ay dapat nasa pagitan ng 18 at 35 taong gulang. Magkakabisa ang pagbabagong ito simula sa edisyong ito.

#### Mga pagpalit 
Iniluklok si Miss Grand Venezuela 2025, Nariman Battikha, upang palitan si Miss Grand Venezuela 2024, Tina Batson, bilang kandidata ng Beneswela sa edisyong ito dahil sa mga suliranin sa pananalapi.

Iniluklok ang *second runner-up* ng Miss Grand Trinidad and Tobago 2025 na si Monique Joseph mas mapatalsik sa trono ang orihinal na nagwagi na si Tamara Persad para sa mga kadahilanang kontraktwal.

#### Mga unang pagsali, pagbalik at pag-urong 
Unang sumali sa edisyong ito ang mga bansang Kirgista, Lupangyelo, Martinika, Montenegro at Palestina. Bukod pa rito, bumalik sa edisyong ito ang mga bansang Heorhiya, na huling sumali noong 2013; Simbabwe na huling sumali noong 2014; Guyana at Hilagang Masedonya (bilang Masedonya) na huling sumali noong 2015; Malta na huling sumali noong 2016  Eslobakya at Unggriya na huling sumali noong 2017; Kasakistan at Sambia na huling sumali noong 2018; Guadalupe na huling sumali noong 2019; Suwesya na huling sumali noong 2021; Hamayka, Portugal at Sri Lanka na huling sumali noong 2022; at Hong Kong, Kosta Rika at Turkiya na huling sumali noong 2023.

Hindi sumali sina Theresia Mah Awagea ng Kamerun at Magdalene Takangiro ng Kenya dahil sa kawalan ng kinakailangang lisensya upang makapagpadala ang kanilang bansa sa kompetisyon. Bumitiw si Emilia Dides ng Tsile dahil sa personal na kadahilanan.

## Mga resulta 
### Mga pagkakalagay 
§ – Nakapasok sa Top 20 sa pamamagitan ng Miss Popular Vote

‡ – Nakapasok sa Top 20 sa pamamagitan ng ''Country's Power of the Year*

∆ – Nakapasok sa Top 20 sa pamamagitan ng *Grand Talent*

### Mga natatanging parangal 
## Mga *pre-pageant event* 
### Mga *fan vote* 
#### *Pre-arrival voting* 
Noong 24 Setyembre 2025, nagsimula ang botohan para sa *pre-arrival voting challenge* sa mga opisyal na pahina ng kompetisyon sa *Facebook* at *Instagram* sa pamamagitan ng pagbabahagi ng mga larawan ng mga kandidata. Maaaring bumoto ang mga tao sa pamamagitan ng pagbigay ng puso at pagbabahagi ng mga *post*. Ang sampung kandidata na may pinakamataas na bilang ng mga boto ay nagkaroon ng pagkakataong dumalo sa isang espesyal na pormal na hapunan kasama ang mga ehekutibo ng Miss Grand Organization noong 1 Oktubre 2025.

Kabilang sa sampung nanalo sa *pre-arrival voting* sina: Kaliana Diniz ng Brasil, Samantha Quenedit ng Ekwador, Aitana Jiménez ng Espanya, Ana-Sofía Lendl ng Guwatemala, Montserrat Villalva ng Mehiko, Cecilia Romero ng Paragway, Flavia López ng Peru, Emma Tiglao ng Pilipinas, at Sarunrat Puagpipat ng Taylandiya.

#### *Country's Power of the Year* 
Nagsimula ang botohan para sa unang *round* ng *Country's Power of the Year* noong 8 Oktubre 2025 sa mga opisyal na pahina ng kompetisyon sa *Facebook* at *Instagram*. Sa *round* na ito, ibinahagi sa publiko ang mga larawan ng lahat ng mga kandidata, at ang dalawampung kandidata na may pinakamataas na bilang ng mga boto ang tutuloy sa ikalawang *round*. Mula sa dalawampu, walong kandidata na may pinakamataas na bilang ng mga boto ang tutuloy sa ikatlong *round*, at apat na kandidata na may pinakamataas na bilang ng mga boto ang tutuloy sa huling *round*. Ang kandidata na may pinakamaraming nalikom na boto sa ay pakusang magiging bahagi ng Top 20*. Mula sa labinlima, limang pinalista ang napili. Ang dalawang kandidatang magwawagi sa kompetisyong ito ay pakusang magiging bahagi ng Top 20*.* Nagwagi sina Faith Porter ng Gana at Erika Ishibashi ng Hapon sa kompetisyong ito.

*  Nakapasok sa Top 20 sa pamamagitan ng *Grand Talent*.

### *Swimsuit competition* 
Naganap ang *swimsuit competition* sa InterContinental Resort, Hua Hin, Prachuap Khiri Khan noong 9 Oktubre 2025. Dalawampung *semi-finalist* ang pipiliin sa kompetisyon: sampu mula sa mga hurado, at sampu mula sa pampublikong botohan. Mula sa dalawampu, isang kandidata ang magwawagi at hihirangin bilang *Best in Swimsuit*.

## Mga tala 
## Mga sanggunian 
## Mga panlabas na kawing 
* Opisyal na website

Kategorya:Articles with hCards